Les matemàtiques són un instrument clau per a entendre els models que simulen la realitat i el seu comportament. L’aplicació d’elles en les diferents assignatures del batxillerat és intensa i, per tant, un bon domini matemàtic facilita la comprensió dels diferents models i càlculs presents en totes les matèries.
Per això al Llor treballem les matemàtiques des de la significativitat i l’aplicació del concepte més enllà del pur tractament procedimental. Treballem perquè la comprensió dels conceptes facin innecessàries les múltiples repeticions de grans quantitats d’exercicis. Per fer-ho, el treball col·laboratiu i l’esforç personal per a l’autoaprenentatge seran les metodologies més utilitzades.
Alhora, dediquem una tarda addicional a primer de batxillerat a la matèria, per a poder atendre els diferents ritmes d’aprenentatge de cadascun dels alumnes.